CELEX: 32006D0271
Language: sk
Date: 2006-04-05 00:00:00
Title: ES: Rozhodnutie Komisie z  5. apríla 2006 , ktorým sa mení a dopĺňa rozhodnutie 2002/613/ES, pokiaľ ide o schválené inseminačné stanice pre odber spermy ošípaných v Kanade  [oznámené pod číslom K(2006) 1258]   (Text s významom pre EHP)

7.4.2006   
            
            
               SK
            
            
               Úradný vestník Európskej únie
            
            
               L 99/29
            
         
      ROZHODNUTIE KOMISIE
   
   z 5. apríla 2006,
   ktorým sa mení a dopĺňa rozhodnutie 2002/613/ES, pokiaľ ide o schválené inseminačné stanice pre odber spermy ošípaných v Kanade
   [oznámené pod číslom K(2006) 1258]
   (Text s významom pre EHP)
   (2006/271/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 90/429/EHS z 26. júna 1990, ktorou sa ustanovujú požiadavky na zdravotný stav zvierat, platné pri obchodovaní so spermou ošípaných v rámci Spoločenstva a jej dovoze (1), a najmä na jej článok 8 ods. 1,
   keďže:
   
               (1)
            
            
               Na základe rozhodnutia Komisie 2002/613/ES z 19. júla 2002, ktorým sa stanovujú podmienky na dovoz spermy domácich ošípaných (2), bol zostavený zoznam tretích krajín vrátane Kanady, z ktorých členské štáty povoľujú dovážať spermu domácich ošípaných.
            
         
               (2)
            
            
               Kanada požiadala o pozmenenie a doplnenie zoznamu inseminačných staníc schválených podľa rozhodnutia 2002/613/ES, pokiaľ ide o záznamy týkajúce sa tejto krajiny.
            
         
               (3)
            
            
               Kanada poskytla záruky týkajúce sa súladu s príslušnými pravidlami ustanovenými v smernici 90/429/EHS a nová inseminačná stanica, ktorá má byť pridaná do zoznamu, bola úradne schválená veterinárnymi službami tejto krajiny na vývoz do Spoločenstva.
            
         
               (4)
            
            
               Rozhodnutie 2002/613/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha V k rozhodnutiu 2002/613/ES sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie nadobúda účinnosť 10. apríla 2006.
   Článok 3
   Toto rozhodnutie je určené členským štátom.
   
      V Bruseli 5. apríla 2006
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 62. Smernica naposledy zmenená a doplnená nariadením (ES) č. 806/2003 (Ú. v. EÚ L 122, 16.5.2003, s. 1).
   
      (2)  Ú. v. ES L 196, 25.7.2002, s. 45. Rozhodnutie naposledy zmenené a doplnené rozhodnutím 2004/456/ES (Ú. v. EÚ L 156, 30.4.2004, s. 49).
   
      PRÍLOHA
      Nasledujúci riadok sa vkladá do zoznamu týkajúceho sa Kanady v prílohe V k rozhodnutiu 2002/613/ES:
      
         
                     „CA
                  
                  
                     4-AI-29
                  
                  
                     
                                 CIA des Castors
                              
                           
                                 317 Rang Ile aux Castors
                              
                           
                                 Ile Dupas
                              
                           
                                 Québec
                              
                           
                                 J0K 2P0“